Η επίσκεψή μου, μαζί με την κοπέλα μου, στην πανέμορφη Θεσσαλονίκη δε θα μπορούσε να συνδιαστεί με καλύτερη επιλογή για διαμονή. Τι να πρωτοπείς. O Χρήστος είναι επαγγελματίας και οικοδεσπότης-υπόδειγμα σε όλα του. Φιλικότατος, ευγενικός, εξυπηρετικός, είχαμε άριστη και άμεση επικοινωνία πριν και κατά τη διαμονή μας, μιλώντας συχνά μαζί μας και επιβεβαιώνοντας πως όλα εντάξει και αν χρειαζόμαστε κάτι. Όσον αφορά το studio πραγματικά δε γίνεται να βρεις κάτι αρνητικό. Πανέμορφο, ευχάριστο, μοντέρνο και πεντακάθαρο. Πλούσιο σε παροχές, οι οποίες ήταν πραγματικά παραπάνω απ'ότι περίμενα και αυτό με εξέπληξε ευχάριστα. Σε πολύ καλό και ήσυχο σημείο, στο κέντρο της πόλης, ένα βήμα σε οτιδήποτε θελήσεις. Επίσης, για 'μένα που είμαι λάτρης της τεχνολογίας, μου έκαναν μεγάλη εντύπωση οι ηλεκτρολογικοί του αυτοματισμοί (αν πάτε θα καταλάβετε τι εννοώ). Δε μπορώ να το προτείνω περισσότερο. Θα είναι σίγουρα η πρώτη μου επιλογή για διαμονή όταν ξαναβρεθώ εκεί. Προτιμήστε το Χρήστο και το studio του με κλειστά τα μάτια και δε θα χάσετε.